open-index/open-wikipedia-markdown huggingface dataset:
Մարսագնաց

[thumb|288px|[Sojourner մարսագնացը]]
[thumb|288px|Այսպիսի տեսք ունեն զույգ-մարսագնացներ [Spirit-ը և Opportunity-ն]]
[thumb|288px|[Curiosity մարսագնացը]]
thumb|288px|Sojourner, Spirit և Curiosity մարսագնացների անիվների համեմատությունը
[thumb|288px|[ExoMars մարսագնացի նախագիծը]]

**Մարսագնաց**, մոլորակագնաց, որը նախատեսված է Մարս մոլորակի հետազոտությունների համար, ինչպես, լուսնագնաց` Լուսնի հետազոտությունների համար։

Մարսի հետազոտությունների պատմության ընթացքում, մոլորակի վրա արդյունավետ աշխատել են երեք մարսագնաց, նրանցից մեկը մինչև այսօր շարունակում է աշխատել։ Բոլոր մարսագնացները կառավարվում են հեռակա, Երկրից և փոխանցում են տարբեր տեղեկություններ մոլորակի մասին։

## Արձակված մարսագնացներ
* ПрОП-М&nbsp;` Սովետական մարսագնաց, հաջողությամբ հասցվել է Մարսի վրա Մարս-3 ԱՄԿ-ով 1971 թվականին, սակայն ազդանշանը կորավ արդեն վայրէջքից 20 վայրկյան անց, Մարս-2 ԱՄԿ-ի իջեցվող սարքը, նույնպես ПрОП-М-ով անցավ Մարսի կողքով (առաքելությունը չհաջողված է)։
* Sojourner` Աշխատել է Մարսի վրա Mars Pathfinder ծրագիր շրջանակներում 1997 թվականի հուլիսի 4-ից մինչև սեպտեմբերի 27-ը։
* Spirit` Աշխատել է Մարսի վրա 2004 թվականի հունվարից մինչև 2010 թվականի մարտի 22-ը։
* Opportunity` Աշխատում է Մարսի վրա սկսած 2004 թվականի հունվարից
* Curiosity` ՆԱՍԱ-ի նոր սերնդի մարսագնաց, արձակվել է 2011 թվականի նոյեմբերի 26-ին և Մարսի վրա վայրէջք է կատարել 2012 թ․ օգոստոսի 6-ին։

## Չիրականացված մարսագնացների նախագծեր
* «Մարս-4ՆՄ», չիրականացված ծանր մարսագնացի ծրագիր, որը պետք է արձակվեր գերծանր Ն-1 կրող հրթիռով, որը այդպես էլ չհաջողվեց գործարկել։ Ծրագիրը նախագծվել էր 1970 թվականին և նախատեսվում էր իրականացնել 1975-ին։

## Նախատեսված մարսագնացներ
* ExoMars, Եվրոպական տիեզերական գործակալության մարսագնաց։ Թռիչքը նախատեսվում է 2018 թվականին։
* Mars Sample Return Mission, հնարավոր է, որ այս մարսագնացը կլինի Մարսից հողի դեպի Երկիր հասցնելու առաքելության ծրագրի մաս, թռիչքը նախատեսված է 2022 թվականին։
* Մարս-Աստեր, ռուսական մարսագնաց, թռիչքը՝ 2018 թվական։

## Ծանոթագրություններ

## Արտաքին հղումներ
* Սովետական մարսագնաց ПрОП-М-ի լուսանկարը
* infuture.ru Կարմիր տիեզերք։ Պատմության մեջ առաջին մարսագնացը հասավ Մարսին 1971 թվականին

Կատեգորիա:Մարս մոլորակ
*
Կատեգորիա:Մարսի հետազոտություններ
Ալիսիա Սիլվերսթոուն

**Ալիսիա Սիլվերսթոունը** (; ), ամերիկացի դերասանուհի, նախկին ֆոտոմոդել։

Դերասանական կարերիայի սկզբում նկարահանվել է *[[Aerosmith]]* ռոք-խմբի երաժշտական տեսահոլովակներում։ Դերասանուհուն հաջողություն է բերել «Տարվածություն» (1993) ֆիլմը։ Հանդիսատեսին հայտնի է նաև «Պայթյուն անցյալից» և «Բեթմենը և Ռոբինը» ֆիլմերից։

## Ֆիլմագրություն
### Դերակատարումներ

### Պրոդյուսեր

## Ծանոթագրություններ

Կատեգորիա:1976 ծնունդներ
Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Ոսկե ազնվամորի» մրցանակի դափնեկիրներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Ամերիկացի պրոդյուսերներ
Կատեգորիա:Հոլիվուդյան դերասաններ
Կատեգորիա:Հոկտեմբերի 4 ծնունդներ
Կատեգորիա:21-րդ դարի ամերիկացի կին գրողներ
Կատեգորիա:Թատրոնի ամերիկացի դերասանուհիներ
Կատեգորիա:20-րդ դարի ամերիկացի հրեաներ
«Արբատ-Օպերա» կամերային երաժշտական թատրոն

**«Արբատ-օպերա»** (ռուս.՝ Камерный музыкальный театр «Арбат-Опера»), կամերային երաժշտական թատրոն-անտրեպրիզա Մոսկվայում։ Հիմնադրվել է 1999 թվականին։

## Թատրոնի պատմությունը
«Արբատ-Օպերա» թատրոնը ստեղծվել է «Դերասանի կենտրոնական տան» ղեկավարության նախաձեռնությամբ՝ ի դեմս Ա. Յաբլոչկինայի և Մարգարիտա Էսկինայի։ Թատրոնը բացվել է Նիկոլայ Ռիմսկի-Կորսակովի «Մոցարտը և Սալիերին» օպերայի պրեմիերայով։ Հիմնադրման օրից թատրոնը ղեկավարում է հայտնի ռուս օպերային ռեժիսոր Օլգա Իվանովան։

«Համառուսաստանյան օպերային միություն՝ օպերա բոլորի համար» նախագծի մշակման և իրականացման համար թատրոնին ՌԴ նախագահի կողմից շնորհվել է գրանտ։

## Խաղացանկը
* Ջ. Մորգուլասի «Աննան և Դեդոն»
* Գաետանո Դոնիցետտիի «Զանգակը»
* Յոհան Սեբաստիան Բախի «Սուրճի կանտատան»
* Նիկոլայ Ռիմսկի-Կորսակովի «Մոցարտը և Սալիերին»
* «Ապաշխարանք», գրված է ռուս երգահանների հեգևոր երաժշտության հիման վրա
* Ջովաննի Բատիստա Պերգոլեզիի «Պիետա»
* Ջ. Մորգուլասի «Ռեքվիեմ», խոսքերի հեղինակ՝ Աննա Ախմատովա
* Ջոակինո Ռոսսինիի «Սինյոր Բրուսկինո»
* Ջովաննի Բատիստա Պերգոլեզիի «Սպասուհին՝ տիրուհի»
* Ֆրանսիս Պուլենկի «Մարդկային ձայն»

## Աղբյուրներ

Կատեգորիա:Թատրոններ այբբենական կարգով
Կատեգորիա:Ռուսաստանի թատրոններ
Կատեգորիա:Ռուսաստանի օպերային թատրոններ
Կատեգորիա:Կամերային թատրոններ
Սթիվ Նեշ

**Սթիվեն Ջոն «Սթիվ» Նեշ** (, ), Հարավաֆրիկյան Հանրապետությունում ծնված, ազգությամբ կանադացի նախկին բասկետբոլիստ, խաղարկող։ Մասնագիտական կարիերայի ընթացքում հանդես է եկել Բասկետբոլի ազգային ասոցիացիայի (NBA) «Դալաս Մավերիքս», «Ֆինիքս Սանս» և «Լոս Անջելես Լեյքերս», ակումբներում։

Ունենալով տպավորիչ բասկետբոլային կարիերա ավագ դպրոցում՝ Նեշին հաջողվում է կրթաթոշակային ծրագիր ձեռք բերել Սանտա Կլարայի համալսարանում։ Համալսարանի բասկետբոլային թիմում անցկացնելով 4 տարի՝ Նեշը թիմակիցներին ամեն տարի դուրս է բերել NCAA-ի առաջին դիվիզիայի առաջնություն։

Համալսարանը ավարտելիս Նեշը գլխավորում էր դրա պատմության մեջ բոլոր ժամանակների ամենաշատ արդյունավետ նետումներ կատարած բասկետբոլիստների ցուցակը։ Այնուհետև Նեշը մուտք է գործում 1996 թ. NBA դրաֆթ, որտեղ ընտրվում է 15-րդը՝ «Ֆինիքս Սանսի» կողմից։ Խաղի վրա նվազագույն ուզդեցություն ունենալու համար 1998 թվականին Նեշը փոխանակվում և տեղափոխվում է «Դալաս Մավերիքս», որտեղ անցկացնելու երրորդ տարում ճանաչվում է աստղ (NBA All Star) և մասնակցում բոլոր աստղերի ամենամյա խաղին, իսկ խաղաշրջանի վերջում արժանանում իր առաջին All-NBA ճանաչողական տիտղոսին։ Հաջորդ 2002-03 խաղաշրջանում Նեշը՝ Դըրք Նովիցկու և Մայք Ֆինլիի հետ «Դալասին» հասցնում է մինչև արևմտյան կոնֆերենցիայի փլեյ-օֆֆի եզրափակիչ։ Ինչևէ խաղաշրջանից հետո Նեշի պայմանագիրը լրանում է, և նա նոր պայմանագիր է կնքում նախկին ակումբի՝ «Ֆինիքս Սանսի» հետ։

2004-05 խաղաշրջանում Նեշը «արևներին» հասցնում է արևմտյան կոնֆերենցիայի եզրափակիչ, ինչպես նաև նույն տարի արժանանում կանոնավոր առաջնության *ամենաարժեքավոր խաղացողի* (MVP) մրցանակին։ Հաջորդ տարի Նեշը կրկին MVP է ճանաչվում։ 2006-ին ESPN-ը Նեշին որակավորում է որպես «բոլոր ժամանակների 9-րդ մեծագույն խաղարկող»։ NBA-յան իր կարիերայի տարբեր ժամանակաշրջանում Նեշը գլխավորել է արդյունավետ փոխանցումներ կատարողների աղյուսակը, ինչպես նաև զբաղեցրել է առաջին հորիզոնականներ՝ տուգանային նետումների արդյունավետության տոկոսայնության ցուցանիշով։ Համարվում է նաև լիգայի լավագույն սնայպերներից մեկը (3-միավորանոց նետումներ կատարող)։

Կատարած բազմաթիվ բարեգործայան ներդրումների համար ստացել է մի շարք պարգևներ և շքանշաններ։ 2006 թվականին «Թայմ» ամսագիրը որակավորում է նրան որպես աշխարհի 100 ամենաազդեցիկ դեմքերից մեկը։ 2007 թվականին Նեշին շնորհվում է «Կանադայի օրդեն» պետական բարձրագույն շքանշանը։ 2008 թվականին Վիկտորիայի համալսարանի կողմից Նեշին շնորհվում է իրավագիտության դոկտորի կոչում։

## Տես նաև
* 1000 և ավելի խաղի մասնակցած NBA բասկետբոլիստների ցանկ

## Ծանոթագրություններ

## Արտաքին հղումներ
 
* NBA.com էջ
* Basketball-Reference.com` Սթիվ Նեշ 
* Էջը Կանադայի բասկետբոլի հավաքականի կայքում 

Կատեգորիա:1974 ծնունդներ
Կատեգորիա:Փետրվարի 7 ծնունդներ
Կատեգորիա:Կանադացի բասկետբոլիստներ
Կատեգորիա:Ֆինիքս Սանսի բասկետբոլիստներ
Կատեգորիա:Լոս Անջելես Լեյքերսի բասկետբոլիստներ
Կատեգորիա:Դալաս Մավերիքսի բասկետբոլիստներ
Սամվել Երվինյան

**Սամվել Երվինյան** (), հայ ջութակահար և կոմպոզիտոր։

## Կենսագրություն
Սամվել Երվինյանը ծնվել է Երևանում, 7 տարեկանից սովորել է Ալեքսանդր Սպենդիարյանի անվան երաժշտական դպրոցում Արմեն Միանսյանի դասարանում։ Իր տարիքի խմբերում հաղթել է բոլոր երաժշտական մրցույթներում։ Շարունակել է ուսումը Չայկովսկու անվան երաժշտական կոնսերվատորիայում Էդվարդ Դայանի դասարանում. 1993 թվականին Սամվել Երվինյանը գիտությունների թեկնածուի աստիճան է ստացել Երևանի պետական կոնսերվատորիայում։ 2003-2004 թվականներին նվագել է Յաննիի «Etnicity» խմբում, այդ հույն երաժշտի համաշխարհային երաժշտական շրջագայությունների է մասնակցել, ինչպես նաև 2005 թվականին մասնակցել է *Yanni Live! The Concert Event* և *Yanni Voices* երաժշտական շրջագայություններին։

## Տուրեր Յաննի հետ
250px|thumb
* 2003, 2004 - *Ethnicity* համաշխարհային շրջագայություն
* 2005 - *Yanni Live! * և *Յաննի ձայներ* շրջագայություն
* 2013 - *Աշխարհն առանց սահմանների* շրջագայություն
* 2014 - համաշխարհային շրջագայություն

## Ծանոթագրություններ

## Արտաքին հղումներ
* Անձական կայք էջը 

Կատեգորիա:Գիտությունների թեկնածուներ
Կատեգորիա:Հայ կոմպոզիտորներ
Կատեգորիա:Հայ ջութակահարներ
Աստիճան (երկրաչափություն)

**Աստիճան**, **րոպե**, **վայրկյան**, ընդունված չափման միավորներ են հարթ անկյունների չափման համար։ Ինչպես նաև այս միավորները օգտագործվում են քարտեզագրության մեջ Երկրի մակերևույթին կամայական կետի կոորդինատների բնութագրման համար։

## Աստիճան
**Աստիճան**, նշանակվում է՝ °։ Մեկ պտույտը հավասար է 360°։ Ուղիղ անկյունը ունի 90°, իսկ փռված անկյունը՝ 180°։

Շրջանագծի բաժանումը 360° հորինել են աքադացիները (Բաբելոն)։

* 1° = \frac{\pi}{180} ռադիան ≈ 0,017453293 ռադիան
* 1° = \frac{1}{360} պտույտ ≈ 0,002777 պտույտ
* 1° = \frac{400}{360} գրադ ≈ 1,111111 գրադ

## Րոպեներ և վայրկյաններ
Ինչպես և ժամը ժամանակի չափման դեպքում, այնպես էլ աստիճանը բաժանում են 60 րոպեների (նշանակվում է ′), իսկ րոպեն՝ 60 վայրկյանի (նշանակվում է՝ ″)։ Այսպիսի բաժանման արմատները տանում են Հին Բաբելոն, որտեղ օգտագործվում էր վաթսունական հաշվարկի համակարգ։

* 1′ = \frac{1^\circ}{60} ≈ 2,9088821 ռադիան
* 1″ = \frac{1^\circ}{3600} ≈ 4,8481368 ռադիան

## Անկյան վայրկյան
[մինի|Մեկ անկյան վայրկյանը մոտավորապես համապատասխանում է այն անկյանը, որի տակ երևում է [ֆուտբոլային գնդակը մոտ 45 կիլոմետր հետավորությունից]]
**Անկյան վայրկյան** (; հոմանիշներ՝ **կորի վայրկյան**, **վայրկյան կորի**), փոքր անկյունների արտահամակարգային աստղագիտական չափման միավոր, համարժեք է հարթ անկյան վայրկյանին։

### Օգտագործումը
Անկյան վայրկյանը (նշանակումը՝ ″) օգտագործվում է աստղագիտության մեջ հարթ անկյունների չափման ժամանակ։ Անկյունների ժամային միավորներով չափման ժամանակ (մասնավորապես՝ ուղիղ ծագման չափման համար) օգտագործվում է «վայրկյան» միավորը (նշանակումը վ)։ Այս մեծությունների հարաբերությունը որոշվում է հետևյալ բանաձևով՝ 1վ = 15″։

Երբեմն անկյունային վայրկյանը (և նրա ածանցյալ միավորները) *սխալմամբ անվանում են արկվայրկյան*, որը հանդիսանում է պարզ տառադարձում ։

### Ածանցյալ միավորներ
SI համակարգի նման, անկյան վայրկյանի հետ միասին օգտագործվում են նրա ածանցյալ միավորները՝ միլիվայրկյան (), միկրովայրկյան () և պիկովայրկյան ()։ Նրանք չեն մտնում ՍԻ համակարգ (ՍԻ-ում ներառված են միլիռադիան և միկրոռադիան), սակայն թույլատրված են օգտագործման.
Սակայն, համաձայն ԳՈՍՏ 8.417-2002, հարթ անկյան միավորների անվանումները և նշանակումները (աստիճան, րոպե, վայրկյան) *չի թույլատրվում օգտագործել նախածանցներով*, դրա հետ կապված ածանցյալ մեծությունները կամ պետք է օգտագործվեն Միավորների միջազգային համակարգի միավորների հետ (միլիռադիան և այլն), կամ անկյան վայրկյաններին, կամ նշանակվեն ելքային միավորներով ( համապատասխանաբար)։

## Ծանոթագրություններ

## Տես նաև
* Աստիճան, րոպե, վայրկյան
* Պտույտ
* Ռադիան

Կատեգորիա:Եռանկյունաչափություն
Կատեգորիա:Հարթ անկյան չափման միավորներ
Չափման միավորներ

**Չափման միավորներ** (**ֆիզիկական չափման միավորներ**, **մեծությունների միավորներ**), ֆիզիկայում և տեխնիկայում օգտագործվում են չափումների արդյունքների մասին ստանդարտացված պատկերացում կազմելու համար։ Ֆիզիկական մեծության թվային արժեքը ցույց է տրվում չափված մեծության հարաբերությամբ ինչ-որ ստանդարտ արժեքի վրա։

Տարբերակում են հիմնական չափման միավորներ, որոնք որոշվում են էտալոնների միջոցով, և ածանցյալ չափման միավորներ, որոնք որոշվում են հիմնականների միջոցով։ Մեծությունների ընտրությունը և քանակը կարող է լինել կամայական և սահմանվում է միայն ավանդույթներով և համաձայնագրերով։ Գոյություն ունեն շատ տարբեր չափման միավորների համակարգեր, որոնք տարբերվում են հիմնական չափման միավորների ընտրությամբ։

Որպես կանոն պետությունը օրենսդրորեն սահմանում է չափման միավորների համակարգը։ Չափագիտություն գիտական ուղղությունը անընդհատ աշխատում է չափման միավորների, հիմնական միավորների և նրանց էտալոնների լավացման վրա։

## Չափման միավորների համակարգեր

### [[Մետրիկ չափման համակարգ]]եր
* Միավորների միջազգային համակարգ
* ՍԳՎ համակարգ
* ՄԿՎ համակարգ
* ՄԿԳՈՒՎ համակարգ

### Բնական չափման միավորների համակարգ
* Բնական միավորներ
* Պլանկի միավորներ

### [[:Կատեգորիա:Ավանդական չափման համակարգեր|Ավանդական չափման համակարգեր]]
* Անգլիական չափման համակարգ
* Ռուսական չափման համակարգ
* Ֆրանսիական չափման համակարգ
* Չինական չափման համակարգ
* Ճապոնական չափման համակարգ
* Հնացած չափման միավորների համակարգեր (հին-հռոմեական, հին-հունական, հին-եգիպտական, հին-բաբելոնյան, հին-հրեական)

## Չափման միավորները խմբավորված ըստ ֆիզիկական մեծությունների
 
* Զանգվածի չափման միավորներ (զանգված)
* Ջերմաստիճանի չափման միավորներ (ջերմաստիճան)
* Հեռավորության չափման միավորներ (հեռավորություն)
* Մակերեսի չափման միավորներ (մակերես)
* Ծավալի չափման միավորներ (ծավալ)
* Տեղեկատվության չափման միավորներ (տեղեկատվություն)
* Ժամանակի չափման միավորներ (ժամանակ)
* Ճնշման չափման միավորներ (ճնշում)
* Ջերմության հոսանքի չափման միավորներ (ջերմության հոսանք)

## Ծանոթագրություններ

## Տես նաև
* Ածանցյալ մեծությունների ստացման համար նախածանցներ ՍԻ համակարգում
* Պատմական չափագիտություն

*
Կատեգորիա:Չափագիտություն
Ուայանա

մինի|Ուայանա ցեղին պատկանող տղամարդ
**Ուայանան**, հնդկացիական դասին պատկանող ցեղերից մեկն է։ Նախկինում այս ցեղին անվանում էին «Ռուկույեն»։ Հիմնականում բնակվում են հարավարևելյան Սուրինամում, հարավարևմտյան Ֆրանսիական Գվիանայում։ Նախկինում բնակվում էին նաև Բրազիլիայում, սակայն տևական միգրացիայի արդյունքում նրանք հաստատվեցին Ֆրանսիական Գվիանայում։ 1980-ական թթ ցեղին պատկանողների թիվը 1500 էր, իսկ արդեն XX դարի վերջին նրանց թիվը հասավ 700-ի։ Խոսում են օյանա լեզվով, որը բաժանվում է երկու խոսվածքների՝ ուրուկուէնա և ռուկուէն։ Դավանում են տեղական ավանդական կրոնին։

Կատեգորիա:Ուայանա
Կատեգորիա:Հնդկացիներ
PhpMyAdmin

**phpMyAdmin**, PHP լեզվով գրված բաց կոդով վեբ-հավելված, որն իրենից ներկայացնում է վեբ-միջերես MySQL տվյալների բազաների կառավարման համակարգի համար։ phpMyAdmin-ը թույլ է տալիս բրաուզերի միջոցով կառավարել MySQL սերվերը, գործարկել SQL հրամաններ և դիտել աղյուսակների ու տվյալների բազաների բովանդակությունը։ Հավելվածը վեբ-մշակողների կողմից մեծ ճանաչման է արժանացել, քանի որ թույլ է տալիս առանց SQL հրամանների գրառման կառավարել MySQL ՏԲԿՀ-ը։

Հավելվածը տարածվում է GNU General Public License արտոնագրի ներքո, ինչի շնորհիվ այլ մշակողներ կարող են ներառել այն իրենց ծրագրերում։ Այդպիսի ներառումների օրինակ են XAMPP, Denwer, AppServ, Open Server և այլ վեբ-ծրագրավորման համար նախատեսված սերվերների փաթեթները։

Այսօր նախագիծը տեղայնացված է շուրջ 62 լեզուներով

## Մշակողներ
phpMyAdmin-ի մտքի հեղինակն է գերմանացի ծրագրավորող Տոբիաս Ռատշիլլերը (Tobias Ratschiller)։ Այն, ինչպես նաև phpPgAdmin-ը, կառուցված են MySQL-Webadmin հավելվածի հիման վրա, որը ստեղծվել է 1997 թ.-ին։

2001 թ.-ից phpMyAdmin նախագծի մշակումը Տոբիաս Ռատշիլլերից անցավ Մարկ Դելիսլին (Marc Delisle)։ Վերջինս, Օլիվեր Մյուլլերի (Olivier Müller) և Լոիկ Շապոյի հետ միասին սկսեց phpMyAdmin-ի մշակման նոր շրջանը։

Այսօր Մերկ Դելիսլը phpMyAdmin նախագծի ադմինիստրատորն է։ Նա phpMyAdmin-ի պատմության մեջ ունի ամենամեծ ներդրումը՝ գրված կոդի տեսքով։ Նախագծի հիմնական օգնականներն են Միխալ Ցիխարը (Michal Čihař), Սեբաստիան Մենդելն (Sebastian Mendel) ու Հերման վան Ռինկը (Herman van Rink)։

## Տարբերակները
Սկսած 3.0.0 տարբերակից, phpMyAdmin-ը միացել է GoPHP5 նախաձեռնությանը և հրաժարվել է PHP-ի և MySQL-ի հին տարբերակների աջակցությունից։ phpMyAdmin-ի 3.0.0 և ավելի բարձր տարբերակների հետ աշխատելու համար անհրաժեշտ է PHP 5.2 և MySQL 5։ PHP-ի և MySQL-ի հին տարբերակների հետ աշխատանքների համար շարունակում է զարգանալ phpMyAdmin 2.x տարբերակը, սակայն վերջինիս աջակցումը սահմանափակվում է գտնված խոցելի կետերի ուղղմամբ. նոր ֆունկցիաներ այդ տարբերակում այլևս չեն ավելացվում։

## Ծանոթագրություններ

## Արտաքին հղումներ
* Նախագծի կայքը
* phpMyAdmin-ի հետ աշխատելու վիդեոդասեր 

Կատեգորիա:MySQL
Հարինգի (Լոնդոնի շրջան)

[մինի|Հարինգին [Լոնդոնի քարտեզին]]
**Հարինգին** (), շրջան (բորո) Լոնդոնի հյուսիսային մասում։ Տարածքը 28,5 քառ. կմ է, իսկ բնակչությունը՝ 225.000 մարդ (2010 թ. տվյալներով)։ Հարինգիում է գտնվում Ալեքսանդրա պալատը։ Բորոյի արևելյան մասով հոսում է Լի գետը։ Սահմանակից է Էնֆիլդին, Ուոլթեմ Ֆորեսթին, Հակնիին, Իսլինգտոնին, Քամդենին և Բարնեթին։ Հռոմեական կայսրության ժամանակ միացել է Լոնդինիումին։ Միջին տվյալներով բորոյում խոսում են 193 լեզվով։

Կատեգորիա:Լոնդոնի շրջաններ
Էնրիկե Պենիա Նիետո

**Էնրիկե Պենիա Նիետոն** (, ), մեքսիկացի քաղաքական գործիչ է, 2012 թ-ի դեկտեմբերի 1-ից մինչև 2018 թվականի նոյեմբերի 30-ը եղել է Մեքսիկայի նախագահ։ 2005-2011 թթ. եղել է Մեխիկո նահանգի նահանգապետը։ Ավարտել է Մեխիկոյի Պանամերիկյան համալսարանը, որից հետո աշխատել է Մեխիկոյի նահանգապետրանում՝ զբաղեցնելով տարբեր պաշտոններ։ 2005 թ. հավաքելով 49% ձայն, ընտրվել է Մեխիկոյի նահանգապետ։ 2012-ին տեղի ունեցած ընտրությունների ժամանակ նա ընտրվել է որպես Մեքսիկայի նախագահ՝ հավաքելով 38,21% ձայն (Մեքսիկայում ընտրությունների երկրորդ փուլ տեղի չի ունեցել)։

## Ծանոթագրություններ

Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Բաղնիքի շքանշանի Մեծ Խաչի ասպետներ
Կատեգորիա:Մեքսիկայի նախագահներ
Կատեգորիա:Մեքսիկայի քաղաքական գործիչներ
Կատեգորիա:Մեքսիկացի հասարակական գործիչներ
Վախի հրվանդան (այլ կիրառումներ)

**Վախի հրվանդան** անվանումը կարող է ունենալ հետևյալ կիրառումները․

## Աշխարհագրություն
* Վախի հրվանդան (հրվանդան), հրվանդան ԱՄՆ-ում, Հյուսիսային Կարոլինայի մոտ
* Վախի հրվանդան (շրջան), շրջան Հյուսիսային Կարոլինայում
* Վախի հրվանդան (գետ), հրվանդանին մոտ Ատլանտյան օվկիանոս թափվող գետ
* Վախի հրվանդան (հնդկացիներ), հնդկացիներ ցեղ, որոնք ապրել են Վախի հրվանդան գետ մոտ
## Կրթություն

* Վախի հրվանդան (ակադեմիա)
* Վախի հրվանդան (միջնակարգ դպրոց)
*Վախի հրվանդան (քրիստոնեական ակադեմիա)

## Ֆիլմեր

* Վախի հրվանդան (ֆիլմ, 1962), 1962 թվականին նկարահանված ամերիկյան ֆիլմ, ռեժիսոր Ջեյ Լի Թոմպսոն
* Վախի հրվանդան (ֆիլմ, 1991), 1991 թվականին նկարահանված ամերիկյան ֆիլմ, ռեժիսոր Մարտին Սկորսեզե, 1962 թ. ֆիլմի ռիմեյք
«Դերևո» թատրոն

**Դերևո**, ռուսական ավանգարդ թատրոն։ Հիմնադրվել է 1988 թվականին Լենինգրադում (այժմ՝ Սանկտ Պետերբուրգ) Անտոն Ադասինսկու կողմից։

## Թատրոնի պատմությունը
«Դերևո» թատրոնի հիմնադիրն է եղել Անտոն Ադասինսկին, ով 1980-ական թվականներին հայտնի է դարձել Վյաչեսլավ Պոլունինի «Լիցեդեի» թատրոնում աշխատելիս, ինչպես նաև եղել է «Ավիա» խմբի վոկալիստը։ Անտոն Ադասինսկուց բացի «Դերևո»-ի հիմնադիրներից են եղել նաև Տատյանա Խաբարովան, Ելենա Յարովայան, Դմիտրի Տյուլպանովը, Ալեքսեյ Մերկուշևը։

Իրենց գործունեության ընթացքում խումբը հեռանում է «թատրոն», «դերասան», «դեր» հասկացություններից։ Բայց և այնպես «Դերևո»-ի ներկայացումները բեմադրվել են թատերական բեմերում, հատուկ հարթակներում և յուրօրինակ տեղ են զբաղեցրել բազմաթիվ ներկայացումների մեջ։

«Դերևո»-ի վրա զգալի ազդեցություն է թողել «բուտո» ճապոնական պարը։ Չսահմանափակվելով դրանով՝ թատրոնը իր ներկայացումներում ընդգրկում է նաև պարը, մնջախաղը, ծաղրածուական արվեստը և շատ այլ արտահայտչական տեխնիկաներ։

Բացի իր ներկայացումներից «Դերևո»-ն թողարկում է նաև երաժշտական ձայնասկավառակ, որտեղ ընդգրկված էր այն երգահանների երաժշտությունը, որոնց հետ խումբը այդ ժամանակ համագործակցում էր։ 2001 թ տեղի ունեցավ «Հարավ. Սահման» ֆիլմի պրեմիերան, որն ամբողջությամբ նկարահանել և թողարկել էր թատերախումբը։

Հիմնադրումից ի վեր թատրոնը մասնակցում է թատերական տարբեր փառատոների Եվրոպայում և ողջ աշխարհում՝ ստանալով բազմաթիվ մրցանակներ։

Մի քանի տարի Սանկտ Պետերբուրգում աշխատելուց հետո, «Դերևո»-ն հիմնվել է նաև Պրահայում, Ամստերդամում, Ֆլորենցիայում։ 1997 թվականից «Դերևո»-ն մշտապես թատերափորձեր է իրականացնում Դրեզդենում՝ Գերմանիայում։

2003 թվականից «Դերևո»-ն աշխատում և տարեկան մեկ պրեմիերա է ներկայացնում հանդիսատեսին դրեզդենյան հայտնի մշակութային կենտրոնում՝ Հելլերաուում, որը հիմնադրվել է 20-րդ դարում՝ Էմիլ Ժակ Դալկրոզի աջակցությամբ։

Անտոն Ադասինսկին և «Դերևո»-ն աշխատում և հանդես են գալիս նաև Սանկտ Պետերբուրգում։ Վերջին տարիներին թատրոնի ներկայացումները բեմադրվել են նաև Մոսկվայում, Սամարայում, Նովոսիբիրսկում և ռուսական այլ քաղաքներում։

## Թատրոնի մրցանակները
* «Ոսկե դիմակ» (2007)
* «Արվեստի բեռլինյան ակադեմիայի մրցանակ» (2000)
* «MIMOS ժամանակակից մնջախաղի փառատոնում» ստացել է մրցանակ ժյուրիի կողմից (Ֆրանսիա, 2000)
* Ստացել է մրցանակներ Էդինբուրգի փառատոնում՝ «Fringe First» (երկու անգամ), «Total Theatre Award» (երկու անգամ), «Herald Angel» և «Herald Archangel»

## Աղբյուրներ

## Արտաքին հղումներ
* «Դերևո» թատրոնի պաշտոնական կայքը

Կատեգորիա:«Ոսկե դիմակ» մրցանակի դափնեկիրներ
Կատեգորիա:Թատրոններ այբբենական կարգով
Կատեգորիա:Ռուսաստանի թատրոններ
Կամեո

**Կամեո** ( - կամեյոն բառից), կինոյում, թատերական ներկայացման մեջ, տեսախաղում հայտնի անձի՝ ռեժիսորի, դերասանի, քաղաքական գործչի և այլն էպիզոդիկ հայտնվելը։ Հաճախ նման իրադրությունում հայտնի անձը խաղում է ինքն իրեն։ Երբեմն անիմացիոն ֆիլմերում հայտնվում է հայտնի անձի կամ կինոհերոսի շարժային կերպարը։

Այս դերերը, ընդհանուր առմամբ, փոքր են, նրանցից շատերը՝ ոչ խոսակցական են, և սովորաբար լինում են կա՛մ ստեղծագործություններում, որտեղ նրանք ունեն որոշակի կարևոր նշանակություն (օրինակ՝ օրիգինալ ֆիլմի դերասանները, որոնք հայտնվում են դրա ռիմեյքում), կա՛մ հայտնի մարդիկ, ովքեր հանդես են գալիս չգրանցված: Հայտնի մարդկանց, կինոռեժիսորների, քաղաքական գործիչների, մարզիկների կամ երաժիշտների կարճ ելույթները սովորական են: Ֆիլմի կամ շոուի անձնակազմի անդամը, որը խաղում է փոքր դեր, կարելի է անվանել նաև որպես էպիզոդիկ դեր, ինչպես, օրինակ, ռեժիսոր Ալֆրեդ Հիչքոքը, ով հաճախակի է նկարահանվել իր ֆիլմերում:

## Ծանոթագրություններ

Կատեգորիա:Կինեմատոգրաֆիական եզրեր
Ալմենդարես (գետ)

**Ալմենդարեսը** (), գետ է Կուբայի արևմտյան մասում։ Հավանա քաղաքի մոտ թափվում է Ֆլորիդայի նեղուցըը։ Երկարությունը 47 կմ է և հոսում է հյուսիսից արևմուտք։
Գետի ափին գտնվում է *Հավանայի քաղաքային այգին* կամ *Ալմենդարես այգին*։ Ներկայումս գետը բավականին աղտոտված է։
## Ծանոթագրություններ

Կատեգորիա:Մինչև 50 կմ երկարությամբ գետեր
Կատեգորիա:Կուբայի գետեր
Կատեգորիա:Ատլանտյան օվկիանոսի ավազանի գետեր
Վախի հրվանդան (ֆիլմ, 1962)

**Վախի հրվանդան** (), 1962 թվականին ռեժիսոր Ջեյ Լի Թոմպսոնի նկարահանած ամերիկյան ֆիլմ, որի հիմքում Ջոն Դան Մակդոնալդի «Դահիճներ» գրվածքն է։

1991 թվականին Մարտին Սկորսեզեն նկարահանել է ֆիլմի համանուն ռիմեյքը։

## Սյուժե
Սեմ Բոուդենը մի փոքրիկ քաղաքի փաստաբան է, մոտ 8 տարի առաջ նա որպես վկա էր հանդես գալիս դատարանում հանցագործ Մաքս Քեյդիի դեմ գործում, ով մեղադրվում էր բռնաբարության մեջ։ Սակայն Սեմը դատարանում չի տալիս անհրաժեշտ ցուցմունք և Մաքսին բանտարկում են։

Բանտից դուրս գալուց հետո Մաքսը որոշում է վրեժ լուծել Սեմից ...

## Դերերում
* Գրեգորի Պեք  - *Սեմ Բոուդեն*
* Ռոբերտ Միտչեմ  - *Մաքս Քեյդի*
* Պոլլի Բերգեն - *Պեգգի Բոուդեն*
* Լորի Մարտին  - *Նենսի Բոուդեն*
* Մարտին Բոլսամ  - *ոստիկանապետ Մարկ Դատտոն*
* Ջեք Կրուշեն  - *Դեյվ Գրաֆտոն*
* Թելլի Սավալաս  - *խուզարկու Չառլզ Սիվերս*
* Բարրի Չեյզ  - *Դիանա Թեյլոր*

## Հետաքրքիր փաստեր
* Հյուրանոցը, որտեղ Մաքս Քեյդին ծեծի է ենթարկում Դիանային, դա 2 տարի առաջ նկարահանված Ալֆրեդ Հիչքոքի «Պսիխո» ֆիլմում մոր տունն էր, իսկ դետեկտիվը, որ մեկնում է դեպքի վայր, երկու ֆիլմում էլ խաղում է Մարտին Բոլսամը։
* Ֆիլմի վերջին տեսարանի նկարահանումների ժամանակ Գրեգորի Պեքը դերի մեջ մտնելով այնպես է հարվածել Ռոբերտ Միտչեմին, որ նրա առողջությունը վատացել է։ Հետագայում Միտչեմը ասել է, որ չի նախանձում այնպիսի մեկին, ով կցանկանա իրականում կռվել Պեկի հետ։

## Ծանոթագրություններ

## Արտաքին հղումներ
* 
* 
* 

Կատեգորիա:1960-ականների անգլերեն ֆիլմեր
Կատեգորիա:1962 ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան սև-սպիտակ ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան քրեական ֆիլմեր
Կատեգորիա:Ամերիկյան ֆիլմեր վրեժի մասին
Կատեգորիա:Գրական ստեղծագործությունների էկրանավորումներ
Կատեգորիա:Կալիֆոռնիայում նկարահանված ֆիլմեր
Կատեգորիա:Ֆիլմեր ընտանիքի մասին
Կատեգորիա:Ֆիլմեր վրեժի մասին
Կատեգորիա:1960-ականների ամերիկյան ֆիլմեր
Կատեգորիա:Ֆիլմեր, որոնց գործողությունները տեղի են ունենում Հյուսիսային Կարոլինայում
Կատեգորիա:Ֆիլմեր, որոնց գործողությունները տեղի են ունենում Ջորջիայում
Կատեգորիա:Ֆիլմեր բռնաբարության մասին
Սուլուգունի

**Սուլուգունի** (վրաց.` სულუგუნი, մեգր.` სელეგინ, աբխ.` ашә, ашәлагәан), վրացական ազգային աղաջրած պանրի տեսակ։ Պատրաստվում է կովի պաստերիզացված կաթից` պանրային եղանակի հալեցման եղանակով։ Աղադրումից հետո օգտագործում են թարմ վիճակում։ Սուլուգունիները, որպես կանոն, պետք է ունենան կիսափափուկ կազմություն, առաձգական շերտավոր կառուցվածք, հաճելի կաթնաթթվային համ, գույնը՝ սպիտակից մինչև բաց դեղին։ Աչքեր չունի, կարող են նկատվել ճեղքաձև դատարկություններ։ Արտադրվում է 0,3-ից 1,5 կգ քաշ ունեցող բլիթների տեսքով։

Սովորաբար վաճառվում են վակուումային պոլիմերային թաղանթի մեջ փաթեթավորված։

Սուլուգունիները լայն կերպով օգտագործվում են որպես նախուտեստ, ինչպես նաև պիցցա, խաչապուրի, տաք բուտերբրոդներ պատրաստելու համար։

## Բաղադրություն

## Աղբյուրներ
* Արաքսյանց, Անդրեյ (2007). *Հայկական պանրի գույները*
* Ջոնս, Էվան (1984). *Պանրի աշխարհում*
* Գուդկով, Ա. Վ. (1999). *Նախկին ԽՍՀՄ-ի պանիրները*, Ֆոքս, Պատրիկ (1999). *[https://books.google.am/books?id=c7cacFl04bgC Պանիր. քիմիական և ֆիզիկական կազմը, մանրէաբանությունը. պանրի հիմնական խմբերը]*, երկրորդ հատոր ISBN 0-8342-1339-7, ISBN 978-0-8342-1339-5.

Կատեգորիա:Վրացական պանիրներ
Սարսափելի գեղեցիկ (ֆիլմ)

**«Սարսափելի գեղեցիկը»** (), 2011 թվականին նկարահանված ամերիկյան թրիլլեր- մելոդրամա է։ Գլխավոր դերերում խաղում են Ալեքս Պետիֆերը, Վանեսսա Հադջենսը, Մերի-Քեյթ Օլսենը։ Ֆիլմի սցենարը գրվել է Ալեքս Ֆլինի համանուն վեպի հիման վրա։

## Սյուժե
Դեպքերը տեղի են ունենում ներկայիս Նյու Յորքում։ Երիտասարդ ուսանող Կայլ Քինգսոնը (Ալեքս Պետիֆեր) արտաքինից շատ գեղեցիկ է, սակայն հոգով չար։ Նա վիրավորում է կախարդուհի Քենդրիին (Մերի-Քեյթ Օլսեն), որը կախարդում է նրան։ Կախարդանքը կվերանա միայն այն ժամանակ, երբ ինչ- որ մեկը Կայլին կասի՝ ես սիրում եմ քեզ։ Եվ նա ունի միայն մեկ տարի, և եթե լրանա այդ մեկ տարին, նա ընդմիշտ կմնա այդ տեսքով։ Եվ այդ սերը դառնում է Լինդին (Վանեսսա Հադջենս)։ Գրավելով Լինդիի սերը՝ նա հասկանում է, որ ինքը փոխվել է։ Այս ամենը հասկանալով նա գնում է Քենդրիի մոտ և խնդրում իրեն վերադարձնել իր հին կերպարանքը, սակայն Քենդրին մերժում է նրան՝ խոստանալով օգնել Ուիլլին (Կայլի կույր ուսուցչին) վերադարձնել իր տեսողությունը, Զոլեին (Կայլի ծեր սպասուհուն) միանալ իր ընտանիքի հետ, եթե Կայլը կատարի պայմանը մեկ տարվա ընթացքում։ Լինդին որոշում է մեկնել Մաչու Պիկչու, սակայն վերջին պահին հայտնվում է Կայլը։

## Դերերում

## Ծանոթագրություններ

## Արտաքին հղումներ
* 
* 
* 
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2011 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան ֆենտեզի ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Մելոդրամաներ
Կատեգորիա:Ֆիլմեր վհուկների մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կարինի ընտանիք

**Կարինի ընտանիք**, դա ոչ մեծ աստերոիդների խումբ է, որը հանդիսանում է Կորոնիսի ընտանիքի ենթախումբ։ Այս աստերոիդների ընտանիքում ներառված են ընդամենը մոտ 90 հիմնական գոտու աստերոիդ։ Այս խումբը հետաքրքիր է նրանով, որ գիտնականները օգտագործել են այս ընտանիքի 13 աստերոիդների ուղեծրերը, անցյալում նրանց ուղեծրերի հաշվարկի համար, փաստորեն որոշելու համար այն ծնող մարմնի որղեծիրը, որից այս ընտանիքը առաջացել է։
[մինի|[(243) Իդա աստերոիդը և նրա Դակտիլ արբանյակը։]]
Ընտանիքը ստացել է իր անվանումը խմբի ամենամեծ աստերոիդի՝ (832) Կարինի, անունից, որը պատկանում է S սպեկտրալ դասին։ Աստերոիդի տրամագիծը կազմում է մոտ 19 կմ, որը ըստ հաշվարկների կազմում է ծնող մարմնի զանգվածի մոտ 15–20%, որը կարող էր ունենալ մինչև 33 կմ տրամագիծ և ջարդվել է այլ աստերոիդի հետ բախման արդյունքում առանձին բեկորների 1-7 կմ տրամագծով, որով և հետագայում կազմել է այս ընտանիքը։
 
2002 թվականին հայտնաբերվեցին բավականին երիտասարդ աստերոիդներ, որոնց միջոցով հնարավոր եղավ որոշել ընտանիֆի առաջացման ժամանակը։ Աստղագիտական չափանիշներով դա տեղի է ունեցել վերջերս, մոտ 5,8 ± 0,2 միլիոն տարի առաջ, այդ պատճառով, առաջացած աստերոիդների մակերևույթներ համարյա չեն ձևափոխվել երկրորդային հարվածներից և տիեզերական հողմահարման գործոններից, ինչը տալիս է հնարավորություն իմանալ ավելին աստերոիդների ներքին կառուցվածքի մասին և կապ հաստատել աստերոիդների և Երկրի վրա գտնված երկնաքարերի միջև։ Ընտանիքի առաջացման ճշգրիտ ժամանակը կարող է նաև օգնել հաշվարկել խառնարանների առաջացման արագությունը աստերոիդների վրա։ Այս ընտանիքի մասին այլ հետաքրքրական փաստն այն է, որ հենց այստեղ է առաջին անգամ հայտնաբերվել Յարկովսկու էֆեկտի ազդեցությունը աստերոիդների վևա։ 
Այս աստերոիդների ընտանիքը նույնպես կարող է լինել IRAS ուղեծրային աստղադիտարանի կողմից հայտնաբերված միջմոլորակայնի փոշու շերտի, ինչպես նաև 5,8 միլիոն տարի տարիքով երկնաքարերի, որոնք առաջացել են S դասի աստերոիդներից աղբյուրը։

Հաշվարկված է, որ ընտանիքի աստերոիդների փոքր չափերի պատճառով, այս ընտանիքը առաջիկա 100 միլիոն տարվա ընթացքում կցրվի տիեզերական տարածության մեջ այնքան, որ հնարավոր չի լինի առանձնացնոլ այս ընտանիքի աստերոիդները այլ ընտանիքների ֆոնին։

Ոչ բոլոր աստերոիդները, որոնք շարժվում են այս ընտանիքի ուղեծրերով պատկանում են Կարինի ընտանիքին։ Օրինակ՝ (4507) Պետերքոլինզ աստերոիդը սկզբում համարվում էր այս ընտանիքի անդամ, սակայն 2004 թվականին, այս աստերոիդի սպեկտրալ ուսումնասիրության ժամանակ պարզվեց, որ նրա սպեկտրը չի համընկնում ընտանիքի մյուս անդամների հետ, հետևաբար այս աստերոիդը չի կարելի ներառել Կարինի ընտանիքում։

## Տես նաև
* Աստերոիդների ընտանիքներ
* Երկրին մոտեցող աստերոիդներ
* Տրոյացի աստերոիդներ
* Դամոկլոիդներ
* Կենտավրոսներ
* Ապոլոնի աստերոիդներ
* Ամուրի աստերոիդներ
* Ատենի աստերոիդներ

## Ծանոթագրություններ

## Արտաքին հղումներ
* Photometry of Karin family asteroids 
* Surface Color Variation of a New-Born Family Asteroid, Karin 
* Detection of the Yarkovsky effect for main-belt asteroids 
* Pairs of Asteroids Probably of Common Origin  
* Photometry of Karin family asteroids 

Կատեգորիա:Աստերոիդների ընտանիքներ
Լուսորես (թատրոն)

**Լուսորես** (լատ.՝ Lusores՝ դերասաններ, աճպարարներ), անկախ թատրոն Սանկտ Պետերբուրգում։

## Թատրոնի պատմությունը
Թատրոնը ստեղծվել է 2007 թվականին որպես անկախ ստեղծագործական խմբակ։ Թատրոնի գեղարվեստական ծրագրի հիմքում ընկած է «արդիականության գիտակցումը որպես բարձր պոստմոդեռնիզմի տարածք, որը հաղթահարել է ցինիզմը և հանգել է մշակութային դարաշրջանի բոլոր ոճերի հանդեպ միանման հարգանքի» գաղափարախոսությունը։ Դա ազատում է գաղափարամետությունից, գնահատումից և հնարավորություն է տալիս նորացնել տեքստը։

## Դերասանական կազմը
* Գալինա Մոչալովա (ՌԴ վաստակավոր արտիստ)
* Վիկտորյա Եվտյուխինա
* Նատալյա Տարինչևա
* Նատալյա Վնուկովա
* Լիգա Կորլասա
* Աննա Պրոխորովա
* Աննա Սավենկովա
* Նիկա Սավչուկ
* Ալեքսանդր Կոշկիդկո
* Ալեքսանդր Սավչուկ
* Վիտալի Գրեբենշչիկով

Թատրոնի հետ աշխատում են նաև
* Ալեքսանդրա Ժիտինսկայա
* Եկատերինա Անդրեևա

## Խաղացանկը
* «Losers XP»
* «Ալիսա Վ»
* «Երկնային փոքրիկ ուղտեր»
* «№ 2 սիմֆոնիա»
* «Զանգեզի»
* «Գիլգամեշ 1,2»

## Մրցանակներ
* «Ամանորյա շքերթ 2007» («Losers XP»)
* «Ծիածան 2008» («Losers XP»)
* «Ամանորյա շքերթ 2009» («2 Лазаря»)
* «Զատիկ երիտասարդական փառատոն 2010» («2 Лазаря»)
* «Ամանորյա շքերթ 2010» («№ 2 սիմֆոնիա»)
* «Առաջխաղացում 2010» («№ 2 սիմֆոնիա»)
* «Pro Contra 2011» (Շչեցին, Լեհաստան), («2 Лазаря»)
* «Ամանորյա շքերթ 2011» («Զանգեզի»)

## Արտաքին հղումներ
* Թատրոնի պաշտոնական կայքը 

Կատեգորիա:Թատրոններ այբբենական կարգով
Կատեգորիա:Ռուսաստանի թատրոններ
Ալեքս Փեթիֆեր

**Ալեքսանդր Ռիչարդ «Ալեքս» Փեթիֆերը** (, ), բրիտանացի դերասան է։ Առավել հայտնի է դարձել խաղալով Սարսափելի գեղեցիկ ֆիլմում։ Իր կարիերան սկսել 8 տարեկանից՝ զբաղվելով մոդելային աշխատանքով։ Սակայն շուտով դադարել է զբաղվել դրանով և Մեծ Բրիտանիայից տեղափոխվել է ԱՄՆ՝ ավելի մոտ գտնվելու Նյու Յորքին և Լոս Անջելեսին։ Նկարահանվել է մի շարք հայտնի ֆիլմերում և հեռուստասերիալներում (*I Am Number Four*, Beastly, *Magic Mike*, The I-Land)։ 2006 թվականին *Stormbreaker* ֆիլմի գլխավոր հերոսի՝ խոստումնալից թենիսիստ Ալեքս Ռայդերի կերպարը տպավորիչ կերպով մարմնավորելու համար առաջադրվել է *Young Artist Award* և *Empire Award* կինոմրցանակների։

Փեթիֆերը որպես մոդել մասնակցել է Burberry նորաձևության տան գովազդային մի շարք ցուցադրաշարերի։

## Մրցանակներ և առաջադրումներ

## Ծանոթագրություններ

## Արտաքին հղումներ
* 
* * 

Կատեգորիա:Ամերիկացի դերասաններ
Կատեգորիա:Անգլիացի դերասաններ
Կատեգորիա:Անգլիացի կինոդերասաններ
Կատեգորիա:Անգլիացի մոդելներ
Կատեգորիա:Բրիտանացի հեռուստատեսային դերասաններ
Կատեգորիա:Կինոգործիչներ այբբենական կարգով
Կատեգորիա:Հեռուստատեսային դերասաններ
Կատեգորիա:Անգլիացի տղամարդ կինոդերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ հեռուստատեսային դերասաններ
Մոնտգոմերի Քլիֆթ

**Մոնտգոմերի Քլիֆթ** (, ), ամերիկացի դերասան։

## Կենսագրություն
Մոնտգոմերի Քլիֆթը ծնվել է 1920 թվականին Օմահա քաղաքում, (ԱՄՆ)։ 13 տարեկանում հանդես է եկել թատրոնում։ 1948 թվականին առաջին անգամ նկարահանվում է Հոուարդ Հոուկսի «Կարմիր գետը» ֆիլմում։ Գլխավոր դերակատարումներով հանգես է եկել Ջորջ Սիտոնի «Մեծ վերելակը» (1950), Ջորջ Ստիվենցի «Մի տեղ արևի տակ» (1951), Ալֆրեդ Հիչկոկի «Խոստովանում եմ» (1953), Ֆրեդ Ցինեմանի «Այստեղից անմահություն» (1953), Էդուարդ Դմիտրիկի «Կյանքի ծառը» (1957) և «Մատաղ առյուծները» (1958), Ջոզեֆ Լ. Մանկիևիչի «Հանկարծ, անցյալ ամառ (1959), Էլիա Կազանի «Վայրի գետը» (1960), Ստենլի Կրամերի «Նյուրնբերգյան դատավարություն» (1961), Ջոն Հյուսթոնի «Անպատշաճները» (1961) և «Գաղտնի ցանկություն» (1962), Ռաուլ Լևիի «Լրտեսը» (1966) և այլն։
4 անգամ ներկայացվել է Օսկարի՝ 3 լավագույն դերասան և 1 երկրորդ պլանի լավագույն դերասան անվանակարգերում, 1-ական անգամ ներկայացվել է Ոսկե Գլոբուսի և BAFTA-ի։ Հոլիվուդյան փառքի ծառուղում բացվել է նրա անվան աստղ։

1966 թվականին հանկարծամահ է եղել 45 տարեկան հասակում սրտի անբավարարվածությունից, ինչի պատճառ ըստ բժիշկների կարող էր լիներ թմրանյութը։

## Ֆիլմագրություն
Ընդհանուր թվով խաղացել է մոտ 20 ֆիլմում, առավելապես վեստեռն ժանրի ֆիլմերում։ 
Նշանավոր ֆիլմերն են

## Ծանոթագրություններ

## Արտաքին հղումներ
* kinopoisk կայքում էջ 
* Internet Broadway Database կայքում 
* Մոնտգոմերի Քլիֆթ NNDB կայքում

Կատեգորիա:20-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Հոլիվուդյան փառքի ծառուղի
Կատեգորիա:Ամերիկացի հեռուստատեսային դերասաններ
Կատեգորիա:Սրտամկանի ինֆարկտից մահացածներ
Կատեգորիա:Ամերիկացիներ անգլիական սերմամբ
Արծաթե արջ

[thumb|Վանգ Քուան՛անը «Արծաթե արջ» մրցանակի մրցանակակիր, [Բեռլինի կինոփառատոն, 2010]]
**«Արծաթե արջ»** մրցանակ է Բեռլինի կինոփառատոնում, հանձնում է միջազգային ժյուրին 1956 թվականից բարձրագույն մրցանակի՝ «Ոսկե արջի» հետ համատեղ։ Քանդակի կերպարի ստեղծողն է Ռենե Սինտենիսը։

Ամեն տարի միջազգային ժյուրին «Արծաթե արջ»-ով պարգևատրում է հիմնական մրցույթի մասնակից կինոնկարներից վեց անվանակարգով։ Մեկը հանձնվում է որպես մրցույթի «Մեծ մրցանակ»։ Մյուս հինգ մրցանակները հանձնվում են «Արծաթե արջ լավագույն ռեժիսուրայի համար», «Արծաթե արջ լավագույն դերասանուհուն», «Արծաթե արջ լավագույն դերասանին»,«Արծաթե արջ լավագույն ֆիլմի երաժշտության համար» և «Արծաթե արջ արվեստում խոշոր ներդրման համար»։ Հատուկ միջազգային ժյուրին հանձնում է «Արծաթե արջ լավագույն կարճամետրաժ կինոնկարին»։ 2008 թվականին՝ առաջին անգամ հանձվել է «Արծաթե արջ լավագույն սցենարի համար» կինոմրցանակը։

Կատեգորիա:Կինոմրցանակներ
Գիշեր

[մինի|աջից|300px|[Երկիր մոլորակի նկարը գիշերը արբանյակից]]
մինի|աջից|300px|Գիշեր
[մինի|աջից|300px|[Երկիր մոլորակը տիեզերքից գիշերահավասարի (ձախից վերևի հատվածը՝ գարնանային, ներքևի հատվածը՝ աշնանային) և արևադարձի (աջից վերևի հատվածը՝ամառային, ներքևի հատվածը՝ ձմեռային) ժամանակ։]]

**Գիշեր**, ժամանակահատված, որի ընթացքում երկնային մարմնի (մոլորակի, նրա արբանյակի և այլն) մակերևույթի վրա որոշակի կետի համար կենտրոնական լուսատուն (Արեգակը, աստղը) գտնվում է հորիզոնի գծից ներքև։

Գիշերվա տևողությունը որոշակի կետում կախված է նրա լայնությունից, մոլորակի ուղեծրի հարթության նկատմամբ նրա առանցքի թեքությունից և դեպի կենտրոնական լուսատու տանող երևակայական գծի ու առանցքի կազմած անկյունից։ Երկնային մարմինների ցերեկային և գիշերային կողմերը բաժանվում են տերմինատորներով։

## Տես նաև
* Արևածագ

## Արտաքին հղումներ

Կատեգորիա:Գիշեր
Կատեգորիա:Մթություն
Օլիմպիական մարզադաշտ (Լոնդոն)

**Օլիմպիական մարզադաշտ** գտնվում է Լոնդոնի օլիմպիական այգում, Անգլիա։ Կառուցված է 30-րդ Ամառային Օլիմպիական խաղերի համար։ Այստեղ են կայացել Ամառային Օլիմպիական խաղեր 2012-ի բացման արարողությունը (2012 թ. հուլիսի 27) և փակման (2012 թ. օգոստոսի 12) արարողությունները, ինչպես նաև թեթև աթլետիկայի մրցույթները։

Մարզադաշտը 99 տարով վարձակալել է Վեստ Հեմ Յունայթեդ ֆուտբոլային ակումբ և այնտեղ իր տնային խաղերն է անցկացնում 2016 թվականից։

## Ծանոթագրություններ

Կատեգորիա:Օլիմպիական խաղեր
Քենթերբերի

մինի|ձախից|170px|Կրայստ- Չորչ դարպասը, որոնցով անցնում է տաճար տանող ճանապարհը
**Քենթերբերին** (  կամ , ), քաղաք Մեծ Բրիտանիայի հարավարևելյան մասում՝ Քենթ կոմսությունում։ Բնակչությունը 43 432 մարդ է (2001 թ-ի տվյալներով)։ Այստեղ է գտնվում Սուրբ Ավգուստինի աբբայությունը, Սուրբ Մարտինի եկեղեցին, Քենթերբերիի տաճարը, որոնք 1988 թ-ին մտել են ՅՈւՆԵՍԿՕ-ի համաշխարհային ժառանգության մեջ։

## Արտաքին հղումներ
* Տեղական ինքնակառվարման մարմնի պաշտոնական կայք էջը
* Կայք Քենթերբերի այցելող զբոսաշրջիկների համար

Կատեգորիա:Անգլիայի քաղաքներ
Կատեգորիա:Մեծ Բրիտանիայի քաղաքներ
Եվրատեսիլ 1961 երգի մրցույթ

**«Եվրատեսիլ 1961 երգի մրցույթ»**, մրցույթի պատմության մեջ 6-րդը։ Տեղի ունեցավ Ֆրանսիայի Կանն քաղաքում։ Մասնակցում էր 16 երկիր։

Մրցույթում հաղթեց Լյուքսեմբուրգը ներկայացնող Ջեն-Քլաուդ Պասկալի "Nous les amoureux" երգը՝ հավաքելով 31 միավոր։

Կատեգորիա:Եվրատեսիլ 1961 երգի մրցույթ
Կատեգորիա:1961 Ֆրանսիայում
Մերսի Բրաուն

մինի|աջից|200 px|Մերսի Բրաունի գերեզմանաքարը
**Մերսի Բրաուն** (), Ռոդ Այլենդի բնակչուհի, ում մարմինը 1892 թվականին տեղափոխվել է, հատուկ արարողակարգ կատարելու միջոցով, նրա մարմնից վամպիրական հոգուն դուրս հանելու համար։ Այս դեպքը մտավ ամերիկյան ֆոլկլյորի մեջ և հետք թողեց գեղարվեստական գրականությունում։

## Պատմություն
20-րդ դարի վերջին երկու տասնամյակում ամերիկյան Էքսեթեր քաղաքում Ջորջ և Մարի Բրաունների ընտանիքում անդամները սկսեցին հերթով տուբերկուլյոզով հիվանդանալ։ Մայրը՝ Մարիան առաջինը մահացավ այդ հիվանդությունից, իսկ հետո 1888 թվականին մահացավ նրանց ավագ դուստրը՝ Մարիա Օլիվիան։ Երկու տարի անց՝ 1890 թվականին մահացավ հիվանդացավ իրենց ավագ որդին՝ Էդվինը։

1891 թվականին նրանց դուստրերից մեկը՝ Մերսին նույնպես հիվանդացավ և մահացավ 1892 թվականի հունվարին 19 տարեկան հասակում։ Նա հուղարկավորվեց Էքսեթերի բապտիստական եկեղեցու գերեզմանատանը։

Ընտանիքի բարեկամները և ընկերները համարում էին, որ ընտանիքի մահացած անդամներից մեկը վամպիր է եղել (չնայած որ նրանք այդ բառը չէին օգտագործում) և հենց ինքն է Էդվինին հիվանդացրել։ Նրանք Ջորջ Բրաունին համոզեցին իրականացնել մահացած Բրաունների մարմինների հետազոտություն, որը իրականացվեց 1892 թվականի մարտի 17-ին։ Մարիայի և Մարիա Օլիվիայի մարմինները երկու տարվա ընթացքում քայքայվել էին, մինչդեռ նորաթաղ Մերսիի մարմինը չէր ձևափոխվել, և նրա սրտում դեռևս արյուն կար։ Սրանից էլ նրանք ենթադրեցին, որ Մերսին հենց այն վամպիրն է, որը հիվանդացրել է Էդվինին։

Մերսիի սիրտը պոկվեց մարմնից և այրվեց, իսկ մոխիրը խառնեցին ջրին և տվեցին, որ Էդվինը խմի և բուժվի։ Սակայն նա մահացավ երկու ամիս անց՝ 1892 թվականի մայիսի 2-ին։

1996 թվականի օգոստոսի 16-ին Մերսի Բրաունի տապանաքարը գողացվեց, սակայն հետ վերադարձվեց 5 օր անց՝ օգոստոսի 21-ին։

## Ծանոթագրություններ

## Երկեր
* Bell, Michael E. (2001). Food for the Dead - On the Trail of New England's Vampires. New York։ Carrol & Graf Publishers. 338 pages.

Կատեգորիա:Վամպիրներ
Կատեգորիա:Ռոդ Այլենդ
Սիմֆոնիա № 15 (Շոստակովիչ)

**15-րդ սիմֆոնիան** կոմպոզիտոր Դմիտրի Շոստակովիչի վերջին սիմֆոնիան է, որը նա ավարտել է 1971 թվականին։ Սիմֆոնիան գրված է լա մինորում և առաջին անգամ կատարվել է 1972 թվականի հունվարի 8-ին՝ Մոսկվայի կոնսերվատորիայի մեծ դահլիճում, Շոստակովիչի որդու՝ Մաքսիմ Շոստակովիչի գլխավորությամբ։

## Բնութագիր
Սիմֆոնիան ունի 4 մաս՝
# Ալլեգրետտո
# Ադաջիո-Լարգո-Ադաջիո-Լարգո
# Ալլեգրետտո
# Ադաջիո-Ալլեգրետտո-Ադաջիո-Ալլեգրետտո

Սիմֆոնիայում կոմպոզիտորն օգտագործել է շատ մեծ քանակությամբ գործիքներ՝ հիմնականում հարվածային։ Բայց հակառակ դրան սիմֆոնիան ունի կամերային սիմֆոնիայի հնչողություն, քանի որ կոմպոզիտորը երբեք չի օգտագործում բոլոր գործիքները միաժամանակ։ Սիմֆոնիայի կառուցվածքը շատ հետաքրքիր է։ Այստեղ Շոստակովիչն օգտագործել է Ռոսսինիի Վիլհելմ Տելլ օպերայի նախերգանքի որոշ հատվածներ։ Կան նաև Գուստավ Մալերի, Միխայիլ Գլինկայի և Ռիխարդ Վագների ստեղծագործությունների որոշ հատվածներ։

Կոմպոզիտորն օգտագործել է որոշ շատ հազվագյուտ հարվածային գործիքներ, ինչպիսիք են փոքրիկ արկղիկը (շատ հին փայտյա գործիք) և կաստանետը։

15
Եվրատեսիլ 1962 երգի մրցույթ

**«Եվրատեսիլ 1962 երգի մրցույթ»**, մրցույթի պատմության մեջ 7-րդը։ Տեղի ունեցավ Լյուքսեմբուրգի մայրաքաղաքում։ Մասնակցում էր 16 երկիր։ Հաղթեց Ֆրանսիան ներկայացնող Իզաբելլ Աուբրեթը՝ իր «Un premier amour» երգով և հավաքելով՝ 26 միավոր։

## Ծանոթագրություններ

## Արտաքին հղումներ
* esctoday.com
* eurovision.tv
* ESC-history.com 

Կատեգորիա:1962 Լյուքսեմբուրգում
Կատեգորիա:Եվրատեսիլ 1962 երգի մրցույթ
Ուրծ (այլ կիրառումներ)

**Ուրծ** աշխարհագրական անունը կարող է վերաբերել.

* Ուրծաձոր - Մեծ Հայքի Այրարատ նահանգի գավառներից մեկը
* Ուրծ (քաղաք) - Մեծ Հայքի Այրարատ նահանգի Ուրծաձոր գավառնի կենտրոնը
* Ուրծ (լեռ), լեռ Հայաստանի Հանրապետությունում
* Ուրծի լեռնաշղթա, լեռնաշղթա
Ուրծի լեռներ

**Ուրծի լեռներ**, լեռնաշղթա Հայաստանի Արարատի մարզի հարավում։ Եզրավորում է Արարատյան հարթավայրը հարավարևելքից։ Ծագմամբ ծալքաբեկորային է։ Ջրբաժան է Վեդիի Շաղափ վտակի, Արածոյի ու Արաքսի միջև։ Հյուսիս–արևելքից ձգվում է հարավ–արևելք, այնուհետև՝ արևելք։ Երկարությունը մոտ 25 կմ է, լայնությունը՝ մինչև 11 կմ։

Հյուսիսային լանջերը երկար են, մեղմաթեք, հարավայինները՝ կարճ, զառիթափ։ Բոլոր լանջերը կտրտված են ձորակներով։ Կատարային գոտին հիմնականում նեղ է։ Ամենաբարձրը արևելյան հատվածում գտնվող Ուրծ լեռնագագաթն է՝ 2445,9 մ, որի կոորդինատներն են ։ Հիմնական լեռնաշարին զուգահեռ կան նաև մանր լեռնաշարեր։

Լանդշաֆտը ստորոտում կիսաանապատային է, միջին բարձրություններում՝ չոր տափաստանային, կատարային մասում՝ լեռնատափաստանային։ Տեղումները լանջերին 200-450 մմ են։ Հյուսիսային լանջերի մի մասը օգտագործվում է գյուղատնտեսական նպատակներով։ Լեռնաշղթայի արևելյան եզրում է գտնվում Ուրծասարի լեռնանցքը (1910 մ), որն իրար է կապում Շաղափի և Արածոյի հովիտները. այստեղով է անցնում հանրապետական նշանակության H10 (H8-Ոսկետափ-Վեդի-Լանջառ-M2 44,4 կմ) ճանապարհը։ Լեռների ստորոտներին կա հանքային ջրերի 30 աղբյուր։

Հյուսիսային լանջերի կենտրոնական հատվածում՝ մոտ 1850 մ բարձրության վրա գտնվում է 12-ից 13-րդ դարերին կառուցված Հովհաննես-Կարապետ վանքը, որի մոտ տանող ճանապարհ կա Լանջառ գյուղից։

## Ծանոթագրություններ

Կատեգորիա:Արարատի մարզի լեռնաշղթաներ
Ինուիտյան լեզուներ

**Ինուիտյան լեզու** (, ), էսկիմո-ալեուտյան ընտանիքի լեզու է, որը հյուսիսային ազգ ինուիտների լեզուն է։

Բացի սովորական լեզու լինելուց այն նաև պարունակում է 4 նույն կարգի մեջ մտնող լեզուներ որոնք են՝ 
#Ինուպիաքը (Ալյասկայի հյուսիսում խոսվող)
#Ինուքտունը (Կանադական արևմտյան արկտիկայում խոսվող)
#Ինուքտիտուտը (Կանադական արևելյան արկտիկայում խոսվող) 
#Գրենլանդերեն - Կալաալլիսուտ (Գրենլանդիայի լեզուն)

Ընդհանուր խոսողների թիվը կազմում է 80 000 մարդ։ Ինուիտերենը պոլիսինթեթիկ լեզու է։ Այն սինթեզում է բառի ածանցի արմատները և բառը դառնում է բառ-նախադասություն։ Բառերը այս լեզվում բավական երկար են և միայն բառի դեր չեն կատարում, դրանք նաև փոքր նախադասություններ են։ Օրինակ՝ արն-արա (arn-ara) նշանակում է "սա իմ մայրն է" և բառացի նշանակում է մայր-ինձ։

Այս լեզուները չունեն ոչ մի ընդհանուր կապ մյուս լեզվաընտանիքների լեզուների հետ։ Առանց որևէ բան իմանալու լեզուների կառուցվածքի մասին անհնար է դրանք հասկանալը։

### Որոշ դերանուններ
*Ուվանգա - ես
*Իվիթ - դու
*Ուվագութ - մենք
*Իլիսսի - դուք

Կատեգորիա:Կանադայի լեզուներ
Սիմֆոնիա № 5 (Շոստակովիչ)

**5-րդ սիմֆոնիան** Դմիտրի Շոստակովիչի ամենահաջողված և հայտնի ստեղծագործություններից է։ Սիմֆոնիան գրված է ռե մինորում։ Այն գրվել է 1937 թվականի ապրիլ-հուլիս ամիսներին և առաջին անգամ կատարվել նույն թվականի նոյեմբերի 21-ին Լենինգրադում՝ Լենինգրադի Ֆիլհարմոնիկ Նվագախմբի կատարմամբ, Եվգենի Մրավինսկու գլխավորությամբ։

## Բնութագիր
Սիմֆոնիան ունի 4 մաս՝ Մոդերատո, Ալլեգրետտո, Լարգո, Ալլեգրո նոն տրոպպո։
# *Մոդերատո*
#: Սիմֆոնիան սկսում է ջութակների, թավջութակների և կոնտրաբասների կանոնով։ Թեման սկսում է մինոր սեքստակորդներով։ Այնուհետև թավջութակներին միանում են նաև ալտերը։ Նույն ժամանակ ջութակները առաջին թեմային հակառակ նվագում են շատ հանդարտ մեղեդի։ Առաջին մասը ունի 2 հիմնական մաս՝ առաջինը, որը համեմատաբար հանգիստ է, և երկրորդը, որը ավելի խիստ է։ Մասը վերջանում է առաջին մասին վերադառնալով։ Տվյալ առաջին մասում ռիթմը շատ հստակ և շատ կոնկրետ է։ Այն վերջանում է լարայինների շատ ռիթմիկ և հանդարտ նվագակցությունով և թեման կատարում են առաջին ջութակն ու չելեստան։
# *Ալլեգրետտո*
#: Երկրորդ մասում զգացվում է Պրոկոֆիեվի և Մալերի երաժշտության ազդեցությունը։ Այն ունի վալսի կառուցվածք և ռիթմը երեք քառորդ է։ Այս մասը ունի շատ հումորային սատիրիկ ոգի։
# *Լարգո*
#: Առաջին և երկրորդ մասերում օգրագործվող մետաղյա փողայինների երկարատև սոլոներից և ֆորտեներից հետո կոմպոզիտորը 3-րդ մասում դրանք ընդհանրապես չի օգտագործում։ Այս մասում նվագում են միայն լարայինները և որոշ տեղերում փայտյա փողայինները։ Տավիղն ու չելեստան նույնպես ունեն կարևոր դեր։ Լարայինները բաժանված են հետևյալ մասերի՝ 3 ջութակների խումբ, 2 ալտերի խումբ, 2 թավջութակների խումբ և կոնտրաբասի 1 խումբ։ Մասը շատ դանդաղ և շատ լիրիկ է։ Այն արտահայտում է շատ խորը երաժշտական մտքեր։ Ունի շատ ծանր դրամատիկական պահեր։ Կենտրոնական հատվածում կա մեծ ֆորտե, որտեղ լարայինները նվագում են նույն կրկնվող նոտան և թեման նվագում են փայտյա փողայինները։ Կլառնետն ու ֆլեյտան ունեն բազմաթիվ սոլոներ։ 3-րդ մասը ավարտվում է մեծ պիանոյով։
# *Ալլեգրո նոն տրոպպո*
#: 4րդ մասը սկսում է շատ աշխույժ կերպով և բավական արագ ռիթմով։ Այն հիմնականում արագ լինելուց բացի ունի նաև կենտրոնական ավելի հանդարտ թեմա։ Երկրորդ լիրիկական թեմայից հետո վերսկսում է առաջին արագ թեման, որը երաժշտությունը տանում է դեպի հանդիսավոր ավարտը, որը հայտարարում է մեծ թմբուկը։ 4-րդ մասը վերջանում է ռե մաժորում։ Թեման նվագում են փողայինները, իսկ լարայինները կատարում են անավարտ և անընդհատ կրկնվող լա նոտան (ռե-ի դոմինանտան)։ Վերջին մասը ունի շատ հանդիսավոր վերջաբան։

Սիմֆոնիայում օգտագործվում են հետևյալ գործիքները՝ 2 ֆլեյտա, 1 պիկկոլո, 2 հոբոյ, 2 կլառնետ և մի բեմոլ կլառնետ, 2 ֆագոտ, 1 կոնտրաֆագոտ, 4 գալարափող, 3 շեփոր, 3 տրոմբոն, տուբա, լիտավր, փոքր թմբուկ, մեծ թմբուկ, եռանկյուն, ցիմբալ, տամ-տամ, զանգակ, քսիլոֆոն, 2 տավիղ (նույն պարտիան), դաշնամուր և լարային գործիքներ։ Սիմֆոնիան տևում է մոտ 45 րոպե։

5
Հայաստանը 2012 ամառային օլիմպիական խաղերում

**[[Հայաստան]]ը** 2012 թվականի հուլիսի 27-ից մինչև օգոստոսի 12-ը Լոնդոնում (Մեծ Բրիտանիա) կայանացած **[[Ամառային Օլիմպիական խաղեր 2012|30-րդ ամառային Օլիմպիական խաղերում]]** մասնակցել է 9 մարզաձևերով։ Խաղերին մասնակցել են 25 մարզիկներ։ Դրոշակակիր՝ Արման Երեմյան (Թաեքվոնդո)։

## [[Պատկեր:Athletics pictogram.svg|30px|alt=|link=]] [[Աթլետիկա]]

;Տղամարդիկ

;Կանայք

## [[Պատկեր:Boxing pictogram.svg|30px]] [[Բռնցքամարտ]]
;Տղամարդիկ

## [[Պատկեր:Wrestling pictogram.svg|30px]] [[Ըմբշամարտ]]

;Ազատ ոճ

;Հունահռոմեական

## [[Պատկեր:Taekwondo pictogram.svg|30px]] [[Թաեքվոնդո]]

## [[Պատկեր:Swimming pictogram.svg|30px|alt=|link=]] [[Լող]]

;Տղամարդիկ

;Կանայք

## [[Պատկեր:Weightlifting pictogram.svg|30px]] [[Ծանրամարտ]]
;Տղամարդիկ

Կանայք

## [[Պատկեր:Shooting pictogram.svg|30px]] [[Հրաձգային սպորտ|Հրաձգություն]]
;Օդամղիչ ատրճանակ

;Ատրճանակ

## [[Պատկեր:Judo pictogram.svg|30px]] [[Ձյուդո]]

## [[Պատկեր:Gymnastics (artistic) pictogram.svg|30px|alt=|link=]] [[Մարմնամարզություն]]
;Մարզական մարմնամարզություն

## Ծանոթագրություններ

Կատեգորիա:Հայաստանն օլիմպիական խաղերում
Ալինդայի ընտանիք

**Ալինդայի ընտանիք**, ոչ մեծ աստերոիդների խումբ՝ տեղաբաշխված աստերոիդների հիմնական գոտում։ Այս ընտանիքի աստերոիդներին առանձնահատուկ են 2,5 ա. մ. մեծ կիսաառանցքներ և զգալի էքսցենտրիսիտետ 0,4-0,65։ Ընտանիքը անվանվել է իր ամենամեծ անդամի՝ (887) Ալինդայի անունով։

Այս աստերոիդները իրենց զգալի էքսցենտրիսիտետով պարտական են հսկա մոլորակ Յուպիտերին։ Ալինդայի աստերոիդների ընտանիքի մարմինները գտնվում են աստերոիդների գոտու չափացանց քիչ բնակեցված շրջանում, որին հատուկ է ուժեղ 3:1 ուղեծրային ռեզոնանս Յուպիտերի հետ, որտեղ աստերոիդի երեք պտույտին Արեգակի շուրջ համապատասխանում է Յուպիտերի մեկ պտույտ։ Այսինքն, ամեն աստերոիդի երեք տարին մեկ անգամ տեղի է ունենում մերձեցում Յուպիտերի հետ, որի ընթացքում հսկա մոլորակը ունենում է ուժեղ ձգողական ազդեցություն աստերոիդի վրա, ինչ և բերում է էքսցենտրիսիտետի աստիճանական աճին, այս պատճառով ընտանիքի աստերոիդների ուղեծրերը չափազանց անկայուն են։

Բացի դա, Ալինդայի ընտանիքի աստերոիդները ունեն նաև մեկ այլ ուժեղ ռեզոնանս, այս անգամ արդեն Երկրի հետ՝ 1:4։ Այս խմբի որոշ անդամների մոտ պերիհելին արդեն տեղաբաշխված է բավականին մոտ Երկրի ուղեծրին։ Արդյունքում, այս աստերոիդների ուղեծրերի էքսցենտրիսիտետը առաջիկա հազարամյակների ընթացքում ավելի կմեծանա, մինչև նրանց մերձեցումը Երկրի կամ Յուպիտերի հետ կհանգեցնի նրանց անցմանը ավելի կայուն ուղեծրեր։

Պարբերական, չորս տարին մեկ անգամ, Ալինդայի ընտանիքի աստերոիդների մերձեցումները Երկրի հետ դարձնում է նրանց բավականին հարմար մարմիններ ուսումնասիրությունների համար, առաջին հերթին ռադիոաստղագիտության և սպեկտրալ հետազոտութոյւնների համար։ Առավել վառ օրինակներ են (4179) Տուտատիսը և (6489) Գոլևկան։

Մյուս կողմից, եթե այս ընտանիքի աստերոիդը կհայտնվի դիտարկումների համար անհարմար դիրքում, օրինակ, փոքր անկյունային հեռավորության վրա Արեգակից, ապա ռեզոնանսի պատճառով աստերոիդի նման դիրքը Երկրի համեմատ կարող է պահպանվել տասնամյակներով։ Հենց այսպիսի դիրքում է գտնվում 2010 թվականից (1915) Կետսալկոատլ աստերոիդը, որը 1985 թվականից դիտարկվել է միայն մեկ անգամ։

## Այս ընտանիքի ամենամեծ աստերոիդները

## Տես նաև
* Աստերոիդների ընտանիքներ
* Երկրին մոտեցող աստերոիդներ
* Տրոյացի աստերոիդներ
* Դամոկլոիդներ
* Կենտավրոսներ
* Ապոլոնի աստերոիդներ
* Ամուրի աստերոիդներ
* Ատենի աստերոիդներ

## Ծանոթագրություններ

Կատեգորիա:Աստերոիդների ընտանիքներ